KLASA: 400-04/24-01/1

URBROJ: 2196-4-5-03-24-11

U Vinkovcima, 12. studenog 2024. godine

 G R A D V I N K O V C I

Upravni odjel društvenih djelatnosti

 Vinkovci, Kralja Zvonimira 1

**Obrazloženje prijedloga Financijskog plana 2025.-2027. godine**

 Na temelju članka 142. i 143. Zakona o odgoju i obrazovanju u osnovnoj i srednjoj školi te članka 28. i 29. Zakona o proračunu RH, donosi se obrazloženje prijedloga Financijskog plana Osnovne škole Ivana Gorana Kovačića za 2025. godinu, kao i projekcije za 2026. i 2027. godinu. Osnovna škola Ivana Gorana Kovačića jedna je od sedam osnovnih škola u Vinkovcima. Škola obavlja djelatnost osnovnog obrazovanja kao javna ustanova. Zadaća osnovnog školstva je osiguranje kontinuiranog razvoja učenika kao duhovnog, moralnog, tjelesnog, intelektualnog i društvenog bića u skladu s njegovim sklonostima i sposobnostima. Zadaće i ciljevi osnovnog školstva ostvaruju se prema utvrđenim nastavnim planovima i programima, koji su sastavni dio Godišnjeg plana i programa rada Škole i školskog Kurikuluma. U narednim godinama cilj je podići kvalitetu nastave na veću razinu tako što će se poticati usavršavanja učitelja i nastavnika škole. Također, nastojat će se poboljšati radni uvjeti te uređenje i opremanje učionica kako bi se unaprijedio odgojno-obrazovni proces. Organizirat će se različite aktivnosti za učenike te će ih se poticati da sudjeluju u raznim projektima, natjecanjima, erasmus mobilnosti učenika sa svrhom razvijanja vlastitih kompetencija i kreativnosti.

Odgojno-obrazovni rad ostvaruje se u dvije smjene, u 24 razredna odjela. U ovoj školskoj godini 2024./2025. broj upisanih učenika je 425. U školi je zaposleno 60 djelatnika. Stručni tim Škole čine stručni suradnici: pedagog, psiholog, defektolog i knjižničar. Upisno područje naše Škole je poprilično raspršeno pa tako pojedini učenici imaju udaljenost od kuće do škole veću od tri kilometara. Provođenjem školskih preventivnih programa tijekom odgojno-obrazovnog procesa ima za cilj osposobiti što više mladih da se tijekom odrastanja, a posebno adolescencije što uspješnije odupru pritiscima društva i vlastitoj znatiželji koristeći vlastito samozaštitno reagiranje u izazovnim životnim situacijama.

Škola materijalne, tekuće i investicijske rashode financira iz proračuna jedinice lokalne i područne samouprave Grada Vinkovaca, dok se plaće zaposlenika financiraju iz državnog proračuna. Škola ostvaruje i vlastite prihode pružanjem usluge najma dvorane i školskog prostora. Prema dobivenim smjernicama za izradu Financijskog plana Upravnog odjela društvenih djelatnosti Grada Vinkovaca, napravljen je prijedlog Financijskog plana za 2025., 2026. i 2027. godinu.

U Financijskom planu za 2025. godinu planiraju se ukupni prihodi i rashodi poslovanja u iznosu od 2.097.931,00 eura. U strukturi prihoda poslovanja najveći udio prihoda odnosi se na prihode iz državnog proračuna kojim su obuhvaćene bruto plaće zaposlenika Škole planirane u iznosu od 1.668.000,00 eura, prehrana svih učenika planira se u iznosu od 107.000,00 eura, nabava školskih udžbenika u ukupnom iznosu od 28.000,00 eura, dok se za nabavku lektira planira iznos od 900,00 eura. Budući da se škola prijavila na projekte koji se financiraju iz MZO-a, planirani su i rashodi u iznosu od 10.000,00 eura.

Sredstva koja se osiguravaju iz proračuna Grada Vinkovaca za materijalne i financijske rashode te rashode za tekuće i investicijsko održavanje planiraju se u iznosu od 108.371,00 eura od kojih se 27.071,00 eura odnosi na organizirani prijevoz učenika. Iz sredstava Grada, planira se nabavka obrazovnih materijala za učenike u iznosu od 37.900,00 eura, oprema u iznosu od 2.860,00 eura, te knjige u iznosu od 130,00 eura.

Planirana su sredstva za osiguranje plaće pomoćnika u nastavi za 2025. godinu u iznosu od 42.050,00 eura, za 2026. godinu u istom iznosu, dok se za 2027. godinu planiraju u iznosu od 28.290,00 eura. Sredstva za Shemu školsko voće i mlijeko u 2025. godini planirana su iz sredstava Agencije za plaćanja u poljoprivredi u iznosu od 4.300,00 eura, za 2026. godinu u istom iznosu, dok se u 2027. godini planira u iznosu od 2.400,00 eura. Planiraju se sredstva za provedbu Mednog dana u iznosu od 230,00 eura iz državnog proračuna. Planiranim sredstvima iz proračuna Vukovarsko-srijemske županije planiraju se pokriti naknade mentorima za natjecanja učenika kao i sama provedba natjecanja u iznosu od 2.090,00 eura.

Vlastiti prihodi nastali iznajmljivanjem sportske dvorane i prostora škole planiraju se u iznosu od 7.300,00 dok se prijenos viška prihoda iz prethodnih godina u 2025. godini planira u iznosu od 5.500,00 eura koji se planiraju utrošiti na opremanje škole te na tekuće i investicijsko održavanje. Budući da u školi djeluje učenička zadruga Gorani, planiraju se i tekuće donacije od fizičkih osoba u iznosu od 2.000,00 eura. Planiraju se i donacije od trgovačkih društava u ukupnom iznosu od 5.400,00 eura, od kojih se donacije putničkih agencija za realizaciju ekskurzija i izleta planiraju u iznosu od 2.600,00 eura, a ostatak za poboljšanje uvjeta školovanja djece.

Prihodi za posebne namjene planiraju se u iznosu od 2.900,00 eura, a odnose se na eventualne troškove sanacija štete na građevinskom objektu pokrivene osiguranjem. Unutar izvora Pomoći, planiraju se sredstva za provedbu mjere pripravništva u iznosu od 7.000,00 eura.

Pomoći iz državnog proračuna temeljem prijenosa EU sredstava planiraju se u iznosu od 50.700,00 eura, od kojih se 31.460,60 eura odnosi na prijenos viška prihoda poslovanja, budući da je škola i ove godine dobila novac za provedbu Erasmus akreditacije koji će se utrošiti u 2025. godini.

Napravljene su i projekcije plana za 2026. i 2027. godinu, pa se tako ukupni rashodi u 2026. godini planiraju u iznosu od 2.097.931,00 eura, dok ukupno planirana sredstva u 2027. godini iznose 2.082.271,00 eura.

 Ravnatelj:

 dr.sc. Mario Lovrić